Crimson Room แจ๊สบาร์ม่านแดงหลงยุค 1920 เปิดตัวแล้วที่หลังสวน
ผู้อยู่เบื้องหลังความสำเร็จของร้านค็อกเทล Rabbit Hole ได้เผยโฉมบาร์ใหม่สุดไฉไลในชื่อ Crimson Room ที่เปิดบริการแล้วตั้งแต่วันที่ 25 ตุลาคม 2562 ที่ Velaa Sindhorn Village บนถนนหลังสวน กรุงเทพฯห้องที่ดูราวกับเป็นโรงละครจิ๋วสีแดงเลือดหมูนี้ได้แรงบันดาลใจมาจากยุค 1920 ช่วงหลังสงครามโลกครั้งที่ 1 อันเป็นยุคแห่งการหลอมรวมวัฒนธรรม ทั้งแฟชั่นและแจ๊สกำลังเฟื่องฟู ที่ผู้คนกำลังปล่อยวางทุกสิ่งแล้วสนุกแบบ Gatsbyบาร์แห่งนี้จัดวางที่นั่งให้เหมาะเมาท์กันเป็นกลุ่มทั่วถึงด้วยที่นั่งแบบครึ่งวงกลม ให้เห็นการแสดงบนเวทีขนาดย่อมได้อย่างทั่วถึง โดยมีทั้งแจ๊สจังหวะชวนโยกแบบสดๆ และดีเจที่ผลัดกันมาขับกล่อมแขกที่หนีมาสนุกในห้องม่านแดงส่วนใครไม่รู้จะสั่งอะไรดี สั่ง Bee Pollen ค็อกเทลสีเหลืองจากเหล้าจิน รสเปรี้ยวหวานแต่ไม่มากไป แก้วนี้เสิร์ฟในนกน้อยที่จะจิบทีต้องจิบผ่านก้นนก แบบที่กระดกทีมีต้องแชะลงอินสตาแกรม หรือจะ Them Apples เหล้าเบอร์เบินกับแอปเปิ้ลไซรัปอบหอมๆ และไวน์แดงที่เหมาะกับคนรักเครื่องดื่มแบบสปิริตฟอร์เวิร์ดมากกว่าCrimson Room ตั้งอยู่ในโครงการ Velaa Sindhorn Village บนถนนหลังสวน ลุมพินี เปิดบริการทุกวัน เวลา 17.00-02.00 น.ภาพ: Crimson Room พฤภัทร ทรงเที่ยง
Crimson Room บาร์แจ๊สม่านแดงที่ได้แรงบันดาลใจจากยุค 1920 เปิดบริการแล้วตั้งแต่วันที่ 25 ตุลาคม 2562 ที่ Velaa Sindhorn Village บนถนนหลังสวน กรุงเทพฯ